1 ઓક્ટોબરને રવિવારથી ભાજપની 15 દિવસ લાંબી ગુજરાત ગૌરવ યાત્રાનો આણંદના કરમસદ ખાતેથી આરંભ થયો હતો. નાયબ મુખ્યમંત્રી નીતિનભાઇ પટેલની આગેવાનીમાં સરદાર પટેલની જન્મભૂમિ કરમસદથી આરંભાયેલી આ યાત્રા પહેલા દિવસે વડાદરાના ડભોઇ સુધી પહોંચશે. ભાજપના રાષ્ટ્રીય અધ્યક્ષ અમિત શાહના હસ્તે આ યાત્રા શરૂ થઇ હતી. આ પ્રસંગે મુખ્યમંત્રી વિજય રૂપાણી, પ્રદેશ પ્રમુખ જીતુ વાઘાણી અને પૂર્વ મુખ્યમંત્રી આનંદીબહેન પટેલ પણ હાજર રહ્યા હતા.